stanford-oval/wikipedia huggingface dataset:
ยกยาการ์ตา
ประวัติศาสตร์ > สาธารณรัฐอินโดนีเซีย (ค.ศ.1945 - ปัจจุบัน)

ในปี 1942 จักรวรรดิญี่ปุ่นบุกเกาะชวาและปกครองจนกระทั่งญี่ปุ่นพ่ายแพ้สงครามในปี 1945 ซูการ์โนประกาศเอกราชประเทศอินโดนีเซียในเดือนสิงหาคมปีเดียวกัน สุลต่านฮาเมิงกูบูโบโนที่ 6 ส่งจดหมายถึงประธานาธิบดีซูการ์โนทันที พระองค์ทรงสนับสนุนการเกิดของสาธารณรัฐอินโดนีเซียและยอมรับว่ารัฐสุลต่านยกยาการ์ตาคือส่วนหนึ่งของประเทศอินโดนีเซีย โดยเจ้าผู้ครองเมืองซูราการ์ตาก็ทำเช่นเดียวกัน และราชอาณาจักรชวาทั้งสองรัฐได้ถูกตั้งให้เป็นเขตปกครองพิเศษในอินโดนีเซีย อย่างไรก็ตามเนื่องจากสมาชิกฝ่ายที่ต่อต้านกษัตริย์ในซูราการ์ตาก่อการจลาจล ทำให้เจ้าผู้ครองนครซูราการ์ตาหมดอำนาจในปี 1946 และถูกผนวกรวมกับจังหวัดชวากลาง
การสนับสนุนของเมืองยกยาการ์ตามีความสำคัญในการรวมชาติ ในระหว่างสงครามเรียกร้องเอกราชอินโดนีเซียในปี ค.ศ. 1945-1949 เมืองยกยาการ์ตาได้รับการตั้งให้เป็นเมืองหลวงในระหว่างปี 1945 ถึง 1948 ก่อนจะย้ายเมืองหลวงไปที่จาการ์ตา
ภูมิอากาศ

ลักษณะภูมิอากาศของยกยาการ์ตาเป็นแบบมรสุมเขตร้อน โดยช่วงฤดูฝนจะเริ่มตั้งแต่เดือนตุลาคมจนถึงเดือนมิถุนายน ช่วงฤดูแล้วจะเริ่มตั้งแต่เดือนกรกฎาคมจนถึงเดือนกันยายน
| ข้อมูลภูมิอากาศของYogyakarta> เดือน | ข้อมูลภูมิอากาศของYogyakarta> ม.ค. | ข้อมูลภูมิอากาศของYogyakarta> ก.พ. | ข้อมูลภูมิอากาศของYogyakarta> มี.ค. | ข้อมูลภูมิอากาศของYogyakarta> เม.ย. | ข้อมูลภูมิอากาศของYogyakarta> พ.ค. | ข้อมูลภูมิอากาศของYogyakarta> มิ.ย. | ข้อมูลภูมิอากาศของYogyakarta> ก.ค. | ข้อมูลภูมิอากาศของYogyakarta> ส.ค. | ข้อมูลภูมิอากาศของYogyakarta> ก.ย. | ข้อมูลภูมิอากาศของYogyakarta> ต.ค. | ข้อมูลภูมิอากาศของYogyakarta> พ.ย. | ข้อมูลภูมิอากาศของYogyakarta> ธ.ค. | ข้อมูลภูมิอากาศของYogyakarta> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 28.9 (84) | 28.9 (84) | 29.4 (85) | 30.6 (87) | 30 (86) | 30 (86) | 29.4 (85) | 30 (86) | 30.6 (87) | 31.1 (88) | 30 (86) | 29.4 (85) | 30 (86) |
| อุณหภูมิต่ำสุดเฉลี่ย  °C (°F) | 22.2 (72) | 22.2 (72) | 22.2 (72) | 22.2 (72) | 22.2 (72) | 21.1 (70) | 20.6 (69) | 20.6 (69) | 21.7 (71) | 22.2 (72) | 22.2 (72) | 22.2 (72) | 21.7 (71) |
| หยาดน้ำฟ้า มม (นิ้ว) | 350 (13.78) | 330 (12.99) | 310 (12.2) | 210 (8.27) | 120 (4.72) | 80 (3.15) | 40 (1.57) | 20 (0.79) | 30 (1.18) | 90 (3.54) | 220 (8.66) | 340 (13.39) | 2,180 (85.83) |
แหล่งที่มา: http://www.weatherbase.com/weather/weather.php3?s=35869&refer=&units=metric
พระราชวังสุลต่านยอกยาการ์ตา
หอภาพยนตร์ (องค์การมหาชน)

| --- | --- |
Film Archive (Public Organization)
ตราสัญลักษณ์
ภาพรวมหอ
ก่อตั้ง: 22 มิถุนายน พ.ศ. 2552; 15 ปีก่อน (2552-06-22)
หอก่อนหน้า: หอภาพยนตร์แห่งชาติ
ประเภท: องค์การมหาชน
สำนักงานใหญ่: เลขที่ 94 หมู่ที่ 3 ถนนพุทธมณฑล สาย 5 ตำบลศาลายา อำเภอพุทธมณฑล จังหวัดนครปฐม 73170
บุคลากร: 75 คน (พ.ศ. 2564)
งบประมาณต่อปี: 119,226,100 บาท (พ.ศ. 2568)
ฝ่ายบริหารหอ: ชลิดา เอื้อบำรุงจิต, ผู้อำนวยการ สัณห์ชัย โชติรสเศรณี, รองผู้อำนวยการ ก้อง ฤทธิ์ดี, รองผู้อำนวยการ
ต้นสังกัดหอ: รัฐมนตรีว่าการกระทรวงวัฒนธรรม
เว็บไซต์: www.fapot.org
หอภาพยนตร์ (องค์การมหาชน)  (อังกฤษ: Film Archive (Public Organization)) เป็นหน่วยงานของรัฐ ซึ่งคล้ายกับหอสมุด พิพิธภัณฑ์ หอศิลป์ แต่เป็นหอสมุด พิพิธภัณฑ์ และหอศิลป์ ที่เก็บภาพยนตร์และวีดิทัศน์ ตลอดจนอะไรก็ตาม ที่เกี่ยวเนื่องกับภาพยนตร์และวีดิทัศน์ ทั้งนี้เพื่อ อนุรักษ์ไว้เป็นทรัพย์สินทางปัญญาและมรดกทาง ศิลปวัฒนธรรมของชาติ และนำออกบริการ ให้ประชาชนได้ศึกษา ค้นคว้าและชื่นชม หรือใช้ประโยชน์อย่างสะดวกและกว้างขวาง
ภาพยนตร์ เป็นสื่อแห่งการเรียนรู้ที่ดีที่สุดอย่างหนึ่งของมนุษย์ และอาจยังให้เกิดปัญญาได้ ภาพยนตร์จึงอาจเปรียบดังศาสนา หอภาพยนตร์ก็คือ วัด ซึ่งมีโรงหนังเป็นโบสถ์ มีพิพิธภัณฑ์เป็นวิหาร หรือเจดีย์ มีห้องเย็นเก็บรักษาฟิล์มเป็นหอไตร มีศูนย์ให้บริการ ค้นคว้าเป็นศาลาการเปรียญ ตราใหม่ของหอภาพยนตร์ คือ ธรรมจักรภาพยนตร์ ซึ่งหมุนวนไปเพื่อเผยแผ่สัจธรรม สำหรับมวลมนุษย์
หอภาพยนตร์ (องค์การมหาชน)เป็นองค์การมหาชนของประเทศไทย จัดตั้งขึ้นตามพระราชกฤษฎีกาจัดตั้งหอภาพยนตร์ (องค์การมหาชน) พ.ศ. 2552 เมื่อวันที่ 22 มิถุนายน พ.ศ. 2552 มีภารกิจในการเก็บรวบรวมและการอนุรักษ์ฟิล์มหรือแถบแม่เหล็กบันทึกภาพ ตลอดจนสนับสนุนการศึกษาค้นคว้า ศึกษา วิจัย และร่วมมือกับต่างประเทศในการเก็บรวบรวมและการอนุรักษ์ภาพยนตร์
ประวัติ > หอภาพยนตร์แห่งชาติ

งานหอภาพยนตร์แห่งชาติ สำนักหอสมุดแห่งชาติ กรมศิลปากร กระทรวงศึกษาธิการ เริ่มดำเนินการมาตั้งแต่ปี พ.ศ. 2527 ที่หอศิลป์ ถนนเจ้าฟ้า และในปี 2540 ได้ย้ายมาตั้งอยู่ที่ถนนพุทธมณฑลสาย 5 จนกระทั่งเมื่อปี พ.ศ. 2545 จึงได้โอนมาสังกัดกระทรวงวัฒนธรรม ตามพระราชบัญญัติปรับปรุงกระทรวง ทบวง กรม พ.ศ. 2545 ให้โอนกรมศิลปากร มาสังกัดกระทรวงวัฒนธรรม
ประวัติ > หอภาพยนตร์ (องค์การมหาชน)

หอภาพยนตร์ (องค์การมหาชน) เป็นการโอนกิจการในส่วนของงานหอภาพยนตร์แห่งชาติ สำนักหอสมุดแห่งชาติ กรมศิลปากร กระทรวงวัฒนธรรม มาจัดตั้งเป็นองค์การมหาชน  ตั้งแต่วันที่ 22 มิถุนายน พ.ศ. 2552 เพื่อเก็บรวบรวม อนุรักษ์ฟิล์มภาพยนตร์ ตลอดจนสนับสนุนการค้นคว้า ศึกษา วิจัย และร่วมมือกับต่างประเทศในการเก็บรวบรวมและอนุรักษ์ภาพยนตร์ ปัจจุบันมีที่ตั้งอยู่ที่ 94 หมู่ 3 ถนนพุทธมณฑล สาย 5 ตำบลศาลายา อำเภอพุทธมณฑล จังหวัดนครปฐม
วันอังคารที่ 13 ธันวาคม พ.ศ. 2559 ในการประชุมคณะรัฐมนตรีที่ประชุมได้มีมติเห็นชอบ ร่างพระราชกฤษฎีกาจัดตั้งหอภาพยนตร์ (องค์การมหาชน) (ฉบับที่ ...) พ.ศ. .... และได้ส่งไปให้คณะกรรมการกฤษฎีกาพิจารณาโดยสาระสำคัญของร่างพระราชกฤษฎีกาฉบับนี้คือให้เปลี่ยนชื่อหอภาพยนตร์กลับมาเป็นหอภาพยนตร์แห่งชาติเหมือนก่อนโอนมาสังกัดกระทรวงวัฒนธรรม
กิจกรรมของหอภาพยนตร์ > งานอนุรักษ์ภาพยนตร์

หอภาพยนตร์ (องค์การมหาชน) ของประเทศไทยนั้น นับเป็นแห่งแรกและแห่งเดียวในประเทศไทยที่ทำหน้าที่เก็บรักษาและดูแลภาพยนตร์ของทั้งประเทศและมีหน้าที่ซับซ้อนทุกมิติของหอภาพยนตร์ที่มีอยู่ทั่วโลก โดยหอภาพยนตร์ได้มี หน่วยกู้หนัง เป็นปฏิบัติการเชิงรุกของงานอนุรักษ์ เป็นหน่วยเคลื่อนที่เร็วของ หอภาพยนตร์ ที่จะคอยสืบเสาะแสวงหาและไปให้ถึงฟิล์ม ภาพยนตร์ สื่อโสตทัศน์ และสิ่งเกี่ยวเนื่อง ที่ยังคงหลงเหลือ และตกค้างกระจายอยู่ตามสถานที่ต่าง ๆ ทั่วประเทศ เพื่อนำมาอนุรักษ์ ให้ทันท่วงที เพราะมรดกภาพยนตร์เหล่านั้นอาจจะกำลังเสื่อมสภาพ หรือใกล้สูญสลายไปตามกาลเวลา เนื่องจากไม่ได้รับการดูแลเก็บรักษาที่ถูกวิธี
กิจกรรมของหอภาพยนตร์ > ห้องสมุดและโสตทัศนสถาน เชิด ทรงศรี

ห้องสมุดและโสตทัศนสถาน เชิด ทรงศรี เป็นห้องสมุดที่เปิดให้บริการค้นคว้าหนังสือ วารสาร รูปถ่าย สิ่งพิมพ์โฆษณา งานวิจัย บทความวิชาการ และสื่อโสตทัศน์ที่เกี่ยวกับภาพยนตร์
กิจกรรมของหอภาพยนตร์ > พิพิธภัณฑ์ภาพยนตร์ไทย

หอภาพยนตร์ (องค์การมหาชน) ได้จัดตั้ง พิพิธภัณฑ์ภาพยนตร์ไทย ซึ่งเป็นพิพิธภัณฑ์ภาพยนตร์ไทยแห่งแรกและแห่งเดียวในประเทศไทย จัดแสดง 3 หัวเรื่อง คือ นิทรรศการ 100 ปี ภาพยนตร์ในประเทศไทย หอเกียรติยศ และนิทรรศการขบวนการผลิตภาพยนตร์ ตั้งแต่อดีตจนถึงปัจจุบัน ไม่ว่าจะเป็นอุปกรณ์ ที่ใช้ในการถ่ายทำ อุปกรณ์ประกอบฉาก โปสเตอร์ รูปถ่าย ฯลฯ
พิพิธภัณฑ์ภาพยนตร์ไทย
รถจักรไอน้ำโมกุล C56 หมายเลข 738 (C56-47) (C5647) ตั้งอยู่ที่หอภาพยนตร์ (องค์การมหาชน), จังหวัดนครปฐม
กิจกรรมของหอภาพยนตร์ > โรงภาพยนตร์

โรงภาพยนตร์ศรีศาลายา เป็นโรงภาพยนตร์ชุมชนแห่งแรกของหอภาพยนตร์ ขนาด 121 ที่นั่ง จัดฉายภาพยนตร์ทั้งที่หอภาพยนตร์สะสมไว้และที่จัดหามาจากทั่วโลก และเป็นสถานที่จัดกรรมกิจกรรมเพื่อการเรียนรู้ที่น่าสนใจ
โรงภาพยนตร์ศาลาศีนิมา เป็นโรงภาพยนตร์ตั้งอยู่บนชั้น 6 ของอาคารสรรพสาตรศุภกิจ มีความจุมากกว่า 300 ที่นั่ง จัดฉายภาพยนตร์ได้ทุกระบบตั้งแต่วีดิทัศน์, ไฟล์ดิจิทัล, DCP, ฟิล์ม 35 มม. พร้อมด้วยระบบเสียงมาตรฐานทัดเทียมกับโรงภาพยนตร์สมัยใหม่ทั่วโลก มีโปรแกรมฉายภาพยนตร์เป็นประจำทุกวัน โดยไม่เสียค่าใช้จ่ายในการเข้าชม
โรงหนังช้างแดง เป็นโรงภาพยนตร์ที่มีความจุ 100 ที่นั่ง กินบริเวณชั้นหนึ่งและชั้นสองของอาคารสรรพสาตรศุภกิจ มีทางเข้าหลักอยู่ที่โถงชั้น 2 สามารถฉายได้ทุกระบบตั้งแต่วีดิทัศน์, ไฟล์ดิจิทัล, DCP, ฟิล์ม 35 มม. พร้อมด้วยระบบเสียงมาตรฐานทัดเทียมกับโรงภาพยนตร์สมัยใหม่ทั่วโลก มีโปรแกรมฉายภาพยนตร์เป็นประจำทุกวัน โดยไม่เสียค่าใช้จ่ายในการเข้าชม
กิจกรรมของหอภาพยนตร์ > ลานดารา

เป็นลานสำหรับยกย่องให้เกียรติแก่ดาราภาพยนตร์ไทย โดยเชิญมาประทับรอยมือรอยเท้า สลักชื่อ และวันที่ บนลานดาราหน้าโรงภาพยนตร์ศรีศาลายา ซึ่งลอกแบบมาจาก Chinese Theatres ฮอลลีวูด เพื่อเป็นอนุสรณ์ให้แฟนภาพยนตร์และผู้สนใจมารำลึก
กิจกรรมของหอภาพยนตร์ > โครงการโรงหนังโรงเรียน

หอภาพยนตร์ได้จัดให้โรงภาพยนตร์ศรีศาลายาเป็นโรงหนังสำหรับนักเรียนจากทุกโรงเรียนในนครปฐมนำนักเรียนมาชม เพื่อให้นักเรียนได้เรียนรู้การชมภาพยนตร์ในฐานะเป็นมหรสพ สื่อสาร และงานศิลป์
สถานที่ใกล้เคียงกับหอภาพยนตร์

สยามแม็คโคร สาขาศาลายา
ดูเพิ่ม

มรดกภาพยนตร์ของชาติ
100 ภาพยนตร์ไทยที่คนไทยควรดู
ท็อดด์ สแตชวิก

| ท็อดด์ สแตชวิก |
| --- | --- |
สแตชวิกที่งาน Galaxy Con Raleigh 2023
เกิด: ชิคาโก, อิลลินอยส์, สหรัฐ
อาชีพ: นักแสดง, นักเขียน
ปีปฏิบัติงาน: 1997–ปัจจุบัน
บุตร: 2
ท็อดด์ สแตชวิก เป็นนักแสดงและนักเขียนชาวอเมริกัน เขาเป็นที่รู้จักจากบทบาท เดล มัลลอย ในซีรีส์เรื่อง The Riches (2007–2008) และ ธีโอดอร์ ดีคอน ในซีรีส์เรื่อง 12 Monkeys (2015–2018) นอกจากนี้ เขายังรับบท กัปตันเลียม ชอว์ ในซีซันที่ 3 ของ Star Trek: Picard (2023)
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2003 | The Rundown | Quadrant Manager |  |
| 2004 | Along Came Polly | เจ้าหน้าที่รักษาความปลอดภัย |  |
| 2006 | You, Me and Dupree | โทนี่ |  |
| 2007 | Live! | เดฟ |  |
| 2007 | The Air I Breathe | แฟรงก์ |  |
| 2008 | Surfer, Dude | วิค เฮย์ส |  |
| 2010 | Friendship! | ดาร์ริล |  |
| 2011 | Tom and Jerry & The Wizard of Oz | สิงโตขี้ขลาด (พากย์เสียง) | ออกจำหน่ายรูปแบบวิดีโอ |
| 2012 | Grassroots | นิค ริโคเชต์ |  |
| 2014 | Mockingbird | ทอม |  |
| 2016 | Tom and Jerry: Back to Oz | สิงโตขี้ขลาด, ซีค (พากย์เสียง) | ออกจำหน่ายรูปแบบวิดีโอ |
| 2020 | The Way Back | เคิร์ต |  |
| 2020 | Think Like a Dog | เฮนรี (พากย์เสียง) |  |
| 2020 | Love, Weddings & Other Disasters | โซปา |  |
| 2021 | Violet | ริก |  |
แหล่งข้อมูลอื่น

ท็อดด์ สแตชวิก ที่อินเทอร์เน็ตมูวีเดตาเบส
Todd Stashwick Official Website archive link via Wayback Machine
Interview Todd Stashwick with www.mycoven.com October 2013
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ 
ประชาชน:  Deutsche Biographie
ร่างพระราชบัญญัติการรับรองเพศ

| ร่างพระราชบัญญัติการรับรองเพศ |
| --- | --- |

รัฐสภาไทย
ท้องที่ใช้: ประเทศไทย
ผู้เสนอ: ธัญวัจน์ กมลวงศ์วัฒน์
วาระที่หนึ่ง: 21 กุมภาพันธ์ พ.ศ. 2567
สถานะ: ไม่ผ่านการพิจารณา
ร่างพระราชบัญญัติการรับรองเพศ เป็นร่างกฎหมายที่เสนอต่อสภาผู้แทนราษฎรเพื่อให้ประชาชนสามารถเลือกคำนำหน้าทางเพศของตนเองได้ และให้ทางเลือกที่เป็นกลางทางเพศสำหรับผู้ที่เลือกที่จะไม่ระบุเพศว่าเป็นชายหรือหญิง
เบื้องหลัง

ภายหลังการผ่านพระราชบัญญัติสมรสเท่าเทียมซึ่งเป็นกฎหมายสำคัญที่มีผลใช้บังคับในเดือนมกราคม พ.ศ. 2568 ภาคประชาสังคมได้เรียกร้องให้รัฐบาลผ่านร่างพระราชบัญญัติการรับรองเพศ การแต่งงานระหว่างบุคคลข้ามเพศและบุคคลที่มีภาวะกำกวมทางเพศที่ดำเนินการภายใต้พระราชบัญญัติสมรสเท่าเทียมอาจมีการใช้คำนำหน้าทางเพศที่ไม่ตรงกับอัตลักษณ์ทางเพศของพวกเขา
การพิจารณา

ในช่วงต้นปี พ.ศ. 2567 ธัญวัจน์ กมลวงศ์วัฒน์ สมาชิกสภาผู้แทนราษฎรแบบบัญชีรายชื่อ พรรคก้าวไกลในขณะนั้น ได้เสนอร่างพระราชบัญญัติการรับรองเพศ กฎหมายดังกล่าวมีพื้นฐานมาจากกฎหมายที่คล้ายคลึงกันซึ่งออกในมอลตาและอาร์เจนตินา เมื่อวันที่ 21 กุมภาพันธ์ พ.ศ. 2567 ร่างกฎหมายฉบับแรกถูกสภาผู้แทนราษฎรปฏิเสธด้วยคะแนน 257 ต่อ 154 เสียง โดยมีผู้งดออกเสียง 1 เสียงและไม่ลงคะแนน 1 เสียง
ณ เดือนมกราคม พ.ศ. 2568 มีร่างกฎหมายในทำนองเดียวกันเสนอต่อรัฐสภาอีก 4 ฉบับ ได้แก่ฉบับที่ยกร่างโดยกระทรวงการพัฒนาสังคมและความมั่นคงของมนุษย์ และอีก 3 ฉบับที่ยกร่างโดยพรรคประชาชน อินเตอร์เซ็กซ์ไทยแลนด์ และองค์กรภาคประชาสังคม
มหาวิทยาลัยศิลปากร

| --- | --- |
Silpakorn University
พระคเณศ สัญลักษณ์ประจำมหาวิทยาลัย
ชื่อเดิม: โรงเรียนประณีตศิลปกรรม
ชื่อย่อ: มศก. / SU
คติพจน์: Ars longa vita brevis   ศิลปะยืนยาว ชีวิตสั้น
ประเภท: สถาบันอุดมศึกษาในกำกับของรัฐ
สถาปนา: 12 ตุลาคม พ.ศ. 2486; 81 ปีก่อน (2486-10-12)
ผู้สถาปนา: ศิลป พีระศรี
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  13 ดูในบทความ  บัณฑิตวิทยาลัยและวิทยาลัย  2 ดูในบทความ 
งบประมาณ: 1,592,307,100 บาท (พ.ศ. 2568)
นายกสภาฯ: ศาสตราจารย์เกียรติคุณ คุณหญิงไขศรี ศรีอรุณ
อธิการบดี: ศาสตราจารย์ เภสัชกร ธนะเศรษฐ์ ง้าวหิรัญพัฒน์
อาจารย์: 1,289 คน (พ.ศ. 2565)
บุคลากรทั้งหมด: 2,904 คน (พ.ศ. 2565)
ผู้ศึกษา: 28,456 คน (พ.ศ. 2560)
ที่ตั้ง: เลขที่ 31 ถนนหน้าพระลาน แขวงพระบรมมหาราชวัง เขตพระนคร กรุงเทพมหานคร 10200 เลขที่ 6 ถนนราชมรรคาใน ตำบลพระปฐมเจดีย์ อำเภอเมืองนครปฐม จังหวัดนครปฐม 73000 เลขที่ 1 หมู่ 3 ถนนชะอำ—ปราณบุรี ตำบลสามพระยา อำเภอชะอำ จังหวัดเพชรบุรี 76120 เลขที่ 80 ถนนป๊อปปูล่า ตำบลบ้านใหม่ อำเภอปากเกร็ด จังหวัดนนทบุรี 11120
วิทยาเขต: พื้นที่และวิทยาเขต  4 พื้นที่ท่าพระ วิทยาเขตพระราชวังสนามจันทร์ วิทยาเขตสารสนเทศเพชรบุรี พื้นที่เมืองทองธานี 
เพลง: ซานตาลูชีอา (Santa Lucia)   ศิลปากรนิยม   กลิ่นจัน
สี:   สีเขียวตั้งแช (สีเขียวเวอร์ริเดียน)
เว็บไซต์: เว็บไซต์ของมหาวิทยาลัย

มหาวิทยาลัยศิลปากร (อังกฤษ: Silpakorn University; อักษรย่อ: มศก. – SU) เป็นมหาวิทยาลัยศิลปะแห่งแรกของประเทศไทย และเป็นมหาวิทยาลัยแห่งที่ห้าของประเทศไทย แต่เดิมมีชื่อเสียงทางด้านศิลปะ การออกแบบ สถาปัตยกรรม และดนตรี แต่ปัจจุบันเปิดสอนครอบคลุมทุกสาขาวิชา
มหาวิทยาลัยศิลปากร ถือกำเนิดจาก "โรงเรียนประณีตศิลปกรรม สังกัด กรมศิลปากร" ในรัชสมัยของ พระบาทสมเด็จพระปกเกล้าเจ้าอยู่หัว ได้พัฒนาขึ้นเป็นลำดับจนเป็น "โรงเรียนศิลปากร" และเมื่อวันที่ 12 ตุลาคม พ.ศ. 2486 ศาสตราจารย์  พระยาอนุมานราชธน (ยง เสฐียรโกเศศ) อธิบดีกรมศิลปากรขณะนั้น ได้พัฒนาหลักสูตรจนได้รับการยกฐานะขึ้นเป็น "มหาวิทยาลัยศิลปากร" ตั้งแต่ปี พ.ศ. 2559 เป็นต้นมา ได้เปลี่ยนมาบริหารจัดการแบบมหาวิทยาลัยในกำกับของรัฐ
เกี่ยวกับมหาวิทยาลัยศิลปากร > ชื่อและความหมาย

มหาวิทยาลัยศิลปากร ใช้คำว่า "ศิลปากร" (อ่านว่า สิน–ละ–ปา–กอน) เป็นชื่อภาษาไทยของมหาวิทยาลัย และใช้อักษรโรมันว่า "Silpakorn"
"ศิลปากร" เป็นคำสนธิระหว่าง "ศิลป" หมายถึง ฝีมือ, ฝีมือทางการช่าง, การทำให้วิจิตรพิสดาร และ "อากร" หมายถึง บ่อเกิด, ที่เกิด ดังนั้น "ศิลปากร" จึงมีความหมายว่า "บ่อเกิดแห่งศิลปะ"
อีกทั้งชื่อของมหาวิทยาลัยศิลปากร ยังพ้องกับชื่อของ กรมศิลปากร เนื่องจากมหาวิทยาลัยศิลปากร ถือกำเนิดจาก "โรงเรียนประณีตศิลปกรรม สังกัดกรมศิลปากร" และต่อมาได้พัฒนาขึ้นเป็นลำดับจนเป็น "โรงเรียนศิลปากร" จนกระทั่งได้รับการยกฐานะขึ้นเป็น "มหาวิทยาลัยศิลปากร" ในปัจจุบัน ซึ่งชื่อ "ศิลปากร" นั้นมาจาก
...แยกการช่างที่เป็นประณีตศิลปไว้ส่วนหนึ่ง แลให้ยกกรมพิพิธภัณฑ์จากกระทรวงธรรมการ มารวมกันตั้งขึ้นเป็น "กรมศิลปากร" มีผู้บัญชาการกรมขึ้นตรงต่อพระเจ้าแผ่นดิน...
ดังนั้น การใช้ชื่อ "ศิลปากร" จึงดูเหมาะสมและถูกต้อง เพราะมหาวิทยาลัยศิลปากรมีความเกี่ยวข้องกับกรมศิลปากรในอดีต ต่อมาในสมัยที่ศาสตราจารย์หม่อมหลวงปิ่น มาลากุล ดำรงตำแหน่งรัฐมนตรีว่าการกระทรวงศึกษาธิการ และอธิการบดีมหาวิทยาลัย ได้แยกมหาวิทยาลัยศิลปากรกับกรมศิลปากรออกจากกัน ในปัจจุบันทั้งสองส่วนราชการจึงไม่ได้มีความเกี่ยวข้องกันแล้ว
เกี่ยวกับมหาวิทยาลัยศิลปากร > สัญลักษณ์มหาวิทยาลัยศิลปากร

พระคเณศ เป็นเทพเจ้าแห่งความสำเร็จ ทั้งยังเป็นเทพแห่งศิลปวิทยาการและการประพันธ์ พระหัตถ์ขวาบนทรงตรีศูล พระหัตถ์ขวาล่างทรงงาช้าง พระหัตถ์ซ้ายบนทรงปาศะ (เชือก) พระหัตถ์ซ้ายล่างทรงครอบน้ำ ประทับบนบัลลังก์เมฆที่เขียนด้วยลายกนก ภายใต้มีอักษรว่า "มหาวิทยาลัยศิลปากร" โดยประกาศใช้เมื่อเดือนกรกฎาคม พ.ศ. 2494 ซึ่งคล้ายคลึงกับกรมศิลปากร
และเมื่อมหาวิทยาลัยศิลปากรปรับเปลี่ยนสถานภาพเป็นมหาวิทยาลัยในกำกับของรัฐ มหาวิทยาลัยได้มีประกาศใช้ตราสัญลักษณ์ใหม่แทนตราสัญลักษณ์ครุฑเพื่อใช้ในหนังสือราชการ หนังสือประทับตรา บันทึกข้อความ คำสั่ง และประกาศต่าง ๆ ของมหาวิทยาลัย โดยประกาศใช้เมื่อวันที่ 24 สิงหาคม พ.ศ. 2559
การศึกษา

มหาวิทยาลัยศิลปากรเปิดหลักสูตรการเรียนการสอนในระดับปริญญาตรี ปริญญาโท และปริญญาเอก ครอบคลุมทั้งกลุ่มสาขาสังคมศาสตร์และมนุษยศาสตร์ กลุ่มสาขาวิทยาศาสตร์และเทคโนโลยี และกลุ่มสาขาวิทยาศาสตร์สุขภาพ โดยมีหน่วยงานจัดการเรียนการสอนทั้งหมด ดังต่อไปนี้
การศึกษา > คณะกลุ่มสังคมศาสตร์และมนุษยศาสตร์

คณะจิตรกรรมประติมากรรมและภาพพิมพ์
คณะดุริยางคศาสตร์
คณะโบราณคดี
คณะมัณฑนศิลป์
คณะวิทยาการจัดการ
คณะศึกษาศาสตร์
คณะอักษรศาสตร์
วิทยาลัยนานาชาติ
| --- | --- |
 คณะกลุ่มวิทยาศาสตร์และเทคโนโลยี  คณะเทคโนโลยีสารสนเทศและการสื่อสาร  คณะวิทยาศาสตร์  คณะวิศวกรรมศาสตร์และเทคโนโลยีอุตสาหกรรม  คณะสถาปัตยกรรมศาสตร์  คณะสัตวศาสตร์และเทคโนโลยีการเกษตร :  คณะกลุ่มวิทยาศาสตร์สุขภาพ  คณะเภสัชศาสตร์  ส่วนที่จัดการสอนและงานวิจัยเฉพาะระดับบัณฑิตศึกษา  บัณฑิตวิทยาลัย
วิทยาเขต > วังท่าพระ

วังท่าพระ ตั้งอยู่ในพื้นที่เกาะรัตนโกสินทร์ชั้นใน ตรงข้ามพระบรมมหาราชวังและท่าช้างวังหลวง มีพื้นที่ประมาณ 8 ไร่ เดิมเป็นที่ประทับของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เป็นวิทยาเขตแรกและเป็นจุดกำเนิดของมหาวิทยาลัย
เป็นที่ตั้งของ คณะจิตรกรรมประติมากรรมและภาพพิมพ์ คณะสถาปัตยกรรมศาสตร์ คณะโบราณคดี คณะมัณฑนศิลป์ และหอศิลป์ต่าง ๆ และยังรวมไปถึงพื้นที่...
วิทยาเขต > ตลิ่งชัน

เป็นที่ตั้งของสำนักงานอธิการบดี คณะดุริยางคศาสตร์ วิทยาลัยนานาชาติ และ บัณฑิตวิทยาลัย
วิทยาเขต > วิทยาเขตพระราชวังสนามจันทร์

เป็นที่รู้จักในชื่อว่า "ม.ทับแก้ว" ตั้งอยู่ในบริเวณ พระราชวังสนามจันทร์ อำเภอเมืองนครปฐม จังหวัดนครปฐม ซึ่งเคยเป็นพระราชวังของ พระบาทสมเด็จพระมงกุฎเกล้าเจ้าอยู่หัว มีพื้นที่ประมาณ 888 ไร่ 3 งาน 24 ตารางวา แต่ใช้เป็นที่ก่อสร้างอาคารของมหาวิทยาลัยเพียง 428 ไร่
เป็นที่ตั้งของ คณะอักษรศาสตร์ คณะศึกษาศาสตร์ คณะวิทยาศาสตร์ คณะเภสัชศาสตร์ และ คณะวิศวกรรมศาสตร์และเทคโนโลยีอุตสาหกรรม นอกจากนี้ ยังเป็นที่ตั้งของ โรงเรียนสาธิตมหาวิทยาลัยศิลปากร ซึ่งเปิดให้มีการเรียนการสอนแบบสหศึกษาแก่นักเรียนตั้งแต่ชั้นอนุบาล ประถมศึกษาปีที่ 1–6 และชั้นมัธยมปีที่ 1–6 ศูนย์ศิลปวัฒนธรรมเฉลิมพระเกียรติ 6 รอบพระชนมพรรษา มหาวิทยาลัยศิลปากร สถาบันวิจัยและพัฒนา ศูนย์วิทยาศาสตร์ และศูนย์บริการวิชาการต่าง ๆ
สาเหตุที่เลือกจังหวัดนครปฐมเป็นที่ตั้งวิทยาเขตแห่งใหม่ พระราชวังสนามจันทร์ เหมาะสมที่จะเป็นที่ตั้งของมหาวิทยาลัยศิลปากรด้วยเหตุผลดังนี้
ประการแรก พระราชวังสนามจันทร์เคยเป็นพระราชวังของพระบาทสมเด็จพระมงกุฎเกล้าเจ้าอยู่หัว พระมหากษัตริย์ผู้สนพระราชหฤทัยเป็นอย่างยิ่งในทางโบราณคดีและศิลปะทั้งปวง ทรงเป็นนักโบราณคดีและศิลปินชั้นเยี่ยมโดยเฉพาะทางวรรณศิลป์ ทรงสนับสนุนนาฏศิลป์ตลอดรัชสมัยของพระองค์
ประการที่สอง บริเวณพระราชวังสนามจันทร์เป็นที่ตั้งของเทวาลัยคเณศร์ ซึ่งพระบาทสมเด็จพระมงกุฎเกล้าเจ้าอยู่หัวได้โปรดเกล้าฯ ให้สร้างขึ้น นอกจากนี้ พระคเณศยังเป็นเทพเจ้าแห่งศิลปะ และเป็นตราของทางมหาวิทยาลัยศิลปากรอยู่แล้ว
ประการสุดท้าย ที่จังหวัดนครปฐมมีพระปฐมเจดีย์ประดิษฐานอยู่ นับได้ว่าเป็นศูนย์กลางของโบราณคดีและศิลปะที่สำคัญในประเทศไทย ดังนั้นบริเวณพระราชวังสนามจันทร์ จึงเหมาะที่จะเป็นที่ตั้งของมหาวิทยาลัยศิลปากร
วิทยาเขต > วิทยาเขตสารสนเทศเพชรบุรี

สืบเนื่องจากที่คณะรัฐมนตรีได้มีมติให้ความเห็นชอบโครงการขยายโอกาสทางการศึกษาระดับอุดมศึกษาไปสู่ภูมิภาคของประเทศไทยในรูปแบบของวิทยาเขตสารสนเทศ มหาวิทยาลัยศิลปากรจึงมีปณิธานและปรัชญาการขยายโอกาสทางการศึกษาแก่พื้นที่ภาคตะวันตกของประเทศ โดยมหาวิทยาลัยศิลปากร ได้รับอนุญาตจากกรมธนารักษ์ ให้ใช้ที่ราชพัสดุ ณ ตำบลสามพระยา อำเภอชะอำ จังหวัดเพชรบุรี จำนวน 621 ไร่ และได้รับอนุญาตจากวิทยาลัยเกษตรและเทคโนโลยี โดยกรมอาชีวศึกษา กระทรวงศึกษาธิการ ให้ใช้พื้นที่เพิ่มเติม จำนวน 200 ไร่ เพื่อรองรับการเรียนการสอนของ คณะสัตวศาสตร์และเทคโนโลยีการเกษตร
เป็นที่ตั้งของคณะสัตวศาสตร์และเทคโนโลยีการเกษตร คณะวิทยาการจัดการ คณะเทคโนโลยีสารสนเทศและการสื่อสาร และคลังโบราณวัตถุของคณะโบราณคดี
สถานที่สำคัญ > วังท่าพระ

ประตูและกำแพงวังท่าพระ
กำแพงก่ออิฐถือปูนมีใบเสมาประกอบ กำแพงนี้คาดว่าก่อสร้างพร้อมกับ วังท่าพระ ตั้งแต่รัชสมัย พระบาทสมเด็จพระพุทธยอดฟ้าจุฬาโลกมหาราช ปัจจุบันคงเหลือเฉพาะด้านริมถนนหน้าพระลาน ถือเป็นสัญลักษณ์ของมหาวิทยาลัยศิลปากร
ท้องพระโรงและกำแพงแก้ว
ปัจจุบันเป็นหอศิลป์ของมหาวิทยาลัย ลักษณะท้องพระโรงเป็นแบบเรือน 5 ห้อง เฉลียงรอบหันหน้ายาวออกหน้าวัง รูปทรงท้องพระโรงที่ปฏิสังขรณ์ใหม่นั้นภายนอกคงยึดตามแบบที่ปรากฏเมื่อครั้ง พระบาทสมเด็จพระนั่งเกล้าเจ้าอยู่หัว แต่ภายในคงไว้แต่เสาเดิม มีบันไดใหญ่เข้าทางด้านหน้าได้ทางเดียว กำแพงนั้นเป็นสถาปัตยกรรมใน พระบาทสมเด็จพระจุลจอมเกล้าเจ้าอยู่หัว มีลูกกรงที่ทำด้วยเหล็กหล่อเป็นลายสวยงาม และได้รับการขึ้นทะเบียนโบราณสถาน
ตำหนักกลางและตำหนักพรรณราย
สถาปัตยกรรมแบบตะวันตกรุ่นแรก ๆ ในพระบาทสมเด็จพระจุลจอมเกล้าเจ้าอยู่หัว กล่าวคือเป็นตึกสองชั้น มีเฉลียงหลังหนึ่งหันเข้าหาอีกหลังหนึ่ง ส่วนหลังนอกนั้นอยู่ข้างสวนแก้ว ตึกหลังในที่มีเฉลียงทำเรียบกว่าหลังนอก และมีเสาทึบ หัวเสาเป็นแบบศิลปะโรมัน ช่องคูหาด้านล่างเป็นช่องโค้ง มีการตกแต่งที่ส่วนต่าง ๆ ภายนอกอาคารเล็กน้อย ส่วนตึกหลังนอกมีรูปทรงทึบกว่า มีการตกแต่งผิวหนังโดยการเซาะเป็นร่องในชั้นล่าง ส่วนชั้นบนผนังเรียบ มีเสาติดผนังระหว่างช่องหน้าต่างและประตูต่าง ๆ ด้วยลายปูนปั้นหรือตีตารางไม้ไว้ในช่องแสงเหนือประตูบางส่วน ตึกหลังนอกมีกันสาด มีเท้าแขนรับกันสาดทำอย่างเรียบ ๆ และประดับชายคาด้วยลายฉลุไม้ ตึกหลังในนี้เป็นที่ประทับของ พระสัมพันธวงศ์เธอ พระองค์เจ้าพรรณราย พระมารดาของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ โดยตำหนักกลางนั้นได้รับการขึ้นทะเบียนโบราณสถาน ปัจจุบันใช้เป็นที่ตั้งของหอศิลป์และหน่วยงานของมหาวิทยาลัย
ศาลาในสวนแก้ว
เรียกว่า ศาลาดนตรี เมื่อครั้งพระบาทสมเด็จพระจุลจอมเกล้าเจ้าอยู่หัว องค์เจ้าของวังเคยประทับที่ศาลานี้เพื่อชมการแสดงหรือประชันดนตรีซึ่งจะตั้งวงกันในสวนแก้ว เพราะในวังท่าพระขณะนั้นมีวงดนตรีประจำวังที่มีชื่อเสียง ศาลาในสวนนี้ทำเป็นศาลาโปร่งมีผนังด้านเดียว หันหน้าเข้าหาสวนแก้ว หลังคาเป็นแบบปั้นหยา มีลายประดับอาคารอย่างละเอียดซับซ้อนกว่าตัวตำหนัก จึงเข้าใจว่าสร้างทีหลัง ลายฉลุไม้ทั้งที่ชายคาท้าวแขนระเบียบทำอย่างประณีตงดงาม
อนุสาวรีย์ศาสตราจารย์ศิลป พีระศรี
เป็นหนึ่งในศูนย์รวมใจของชาวศิลปากร สร้างขึ้นเพื่อเป็นเกียรติแก่ ศาสตราจารย์ ศิลป พีระศรี ผู้ก่อตั้งมหาวิทยาลัย ตั้งอยู่บริเวณลานอนุสาวรีย์ศาสตราจารย์ศิลป พีระศรี หลังตึกกรมศิลปากร
สถานที่สำคัญ > วิทยาเขตสารสนเทศเพชรบุรี

เทวาลัยพระคเณศ
พระคเณศหล่อโลหะขนาดใหญ่ที่สุดในประเทศไทย หน้าตักกว้าง 96 นิ้ว ประดิษฐานเมื่อ พ.ศ. 2550 ปัจจุบันอยู่บริเวณลานเทวาลัยพระคเณศ เนื่องในปีมหามงคลในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นองค์ประธานในพิธีเททองหล่อองค์พระคเณศ ออกแบบปั้นและหล่อโดย อาจารย์ เสวต เทศน์ธรรม ประติมากรอาวุโส ศิษย์คนสำคัญของศาสตราจารย์ศิลป์ พีระศรี เป็นศูนย์รวมจิตใจและเป็นสิริมงคลแก่วิทยาเขตสารสนเทศเพชรบุรี
ลานประติมากรรม
ลานเนินสูงต่ำหลายเนิน ปูคลุมทั้งหมดด้วยสนามหญ้า มีต้นไม้และสระน้ำขนาดใหญ่ กว้างขวาง จัดแสดงผลงานประติมากรรมขนาดกลางและขนาดใหญ่ของศิลปินที่มีชื่อเสียงจากทั้งในและต่างประเทศหลายชิ้น ตั้งอยู่บริเวณหน้าวิทยาเขต มีชื่อเล่นว่า "ลานเทเลทับบีส์" เนื่องจากมีลักษณะคล้ายกับสถานที่ในละครทีวีเรื่องเทเลทับบีส์ เป็นสถานที่พักผ่อนและใช้จัดกิจกรรมต่าง ๆ อาทิ พิธีบรวงสวงพระคเณศ เทศกาลตลาดศิลป์ และพิธีลอยกระทง
อาคารบริหาร
อาคารสูง 7 ชั้น มีลักษณะโดดเด่น ก่อสร้างด้วยเทคโนโลยีสมัยใหม่ ใช้วัสดุและแนวคิดประหยัดพลังงาน เป็นที่ตั้งของสำนักงานอธิการบดีและหน่วยงานต่าง ๆ ในวิทยาเขตสารสนเทศเพชรบุรี และเป็นสัญลักษณ์ของวิทยาเขต ด้านข้างอาคารมีทางเดินเชื่อมกับอาคารเรียนรวม 1 เรียกว่าระเบียงชงโค
สถาบันศิลปสถาปัตยกรรมไทยเฉลิมพระเกียรติ
สถานที่สำคัญ > ระเบียงภาพ

มศก. วังท่าพระ
ประตู มศก. วังท่าพระ
กำแพง มศก. วังท่าพระ
ท้องพระโรงและกำแพงแก้ว วังท่าพระ
อนุสาวรีย์ศาสตราจารย์ศิลป พีระศรี ใน มศก. วังท่าพระ
ประตูฝั่งถนนทรงพล หน้า มศก. สนามจันทร์
สระแก้วและสะพานสระแก้ว ใน มศก. สนามจันทร์